Diari Oficial de la Generalitat Valenciana


Sumari del DOGV 2294, del 22-06-1994 (1994/831764)

ACORD de 7 de juny de 1994, del Govern Valencià, pel qual adjudica provisionalment concessions d'emissores municipals de radiodifusió sonora en ones mètriques amb modulació de freqüència a l'Alcúdia de Crespins, Alginet i Altea.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2294

Data del DOGV
:   22-06-1994

Secció del DOGV
:   ALTRES DISPOSICIONS

Número del document
:   1994/831764


Data del document
:   07-06-1994

Organisme emissor
:   Presidència de la Generalitat

Tipus de document
:   Acord

ACORD de 7 de juny de 1994, del Govern Valencià, pel qual adjudica provisionalment concessions d'emissores municipals de radiodifusió sonora en ones mètriques amb modulació de freqüència a l'Alcúdia de Crespins, Alginet i Altea. [94/4157]  
El Govern Valencià, en la reunió del dia 7 de juny de 1994, adoptà l'acord següent:  
Per Resolució de 15 d'abril de 1994, del director general de Telecomunicacions, d'acord amb allò previst en l'article 5 del Reial Decret 1273/1992, de 23 d'octubre, pel qual es regula l'atorgament de concessions i l'assignació de freqüències per a l'explotació del servei públic de radiodifusió sonora en ones mètriques amb modulació de freqüència per les corporacions locals, i d'altres normativa d'aplicació, s'ha disposat acordar la reserva provisional de freqüències, prevista en el capítol II del Reial Decret 1273/1992, de 23 d'octubre, a favor de certs municipis de la Comunitat Valenciana, amb les característiques tècniques que després s'assenyalaran.  
Així, i en compliment de l'article 8.3 del Decret 34/1992, de 2 de març, del Govern Valencià, pel qual es regula el procediment de concessió d'emissores municipals de radiodifusió sonora, a proposta de la Direcció General de Mitjans de Comunicació Social i Relacions Informatives, el Govern Valencià  
ACORDA:  
Adjudicar provisionalment les següents concessions d'emissores municipals de radiodifusió sonora en ones mètriques amb modulació de freqüència, en l'àmbit de la Comunitat Valenciana, amb les característiques que a continuació es detallen:  
Municipi F. MHz. Long. Latit. Cota HEFM PRAW P D  
L'Alcúdia de  
Crespins 107.0 0W3520 38N5817 160 37.5 50 M N  
Alginet 107.4 0W2806 39N1546 31 37.5 150 M N  
Altea 107.6 0W0301 38N3600 61 37.5 150 M N  
L'atorgament de les concessions definitives estarà supeditat a l'aprovació prèvia del projecte tècnic i de les instal·lacions mitjançant la preceptiva inspecció tècnica.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o la publicació d'aquest acord en el Diari Oficial de la Generalitat Valenciana, de conformitat amb el que estableixen 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
Valencia, 7 de juny de 1994  
El conseller secretari del Govern Valencià,  
LUIS BERENGUER FUSTER